
Parlamentul Romqniei

Camera Deputa]ilor

COMISIA PENTRU POLITICĂ EXTERNĂ        

Bucureşti, 14 octombrie 2014








Nr.4c-13/42

CĂTRE

BIROUL PERMANENT AL CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul asupra proiectului de Lege pentru modificarea art.15 alin.(1) din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, trimis Comisiei pentru politică externă pentru examinare în fond, cu adresa PLx 448 din 22 septembrie 2014.


În raport cu obiectul şi conţinutul său, proiectul de Lege face parte din categoria legilor ordinare.



  




    Preşedinte,







        





 Borbély László

Nr. 4c-13/
RAPORT

asupra proiectului de Lege pentru modificarea art.15 alin.(1) 

din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice 

şi oficiile consulare ale României în străinătate
In conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru politică externă a fost sesizată pentru dezbatere pe fond cu proiectul de Lege pentru modificarea art.15 alin.(1) din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, trimis cu adresa nr. PLx 448 din 22 septembrie 2014 şi înregistrat cu nr. 4c-13/42 din data de 23 septembrie 2014.
Potrivit prevederilor art.75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat iniţiativa legislativă, în şedinţa din 17 septembrie 2014.

Consiliul Legislativ a avizat favorabil proiectul de Lege, cu observaţii şi propuneri, conform avizului nr.270/14.03.2014.

Proiectul de Lege are ca obiect de reglementare modificarea art.15 alin.(1) lit.b) din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiiile consulare ale României în străinătate, cu modificările şi completările ulterioare, în sensul eliminării din text a posibilităţii înhumării sau incinerării în statul în care a survenit decesul.

Guvernul, prin punctul de vedere transmis cu adresa nr. 974 din 23.05.2014, nu susţine adoptarea iniţiativei legislative.

In conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru politică externă au examinat proiectul de Lege în şedinţa Comisiei din 14 octombrie a.c. Din numărul total de 25 membri ai Comisiei, au participat la dezbateri 21 deputaţi.

La dezbateri au participat, în calitate de invitaţi, domnul secretar de stat Radu Podgorean din partea Ministerului Afacerilor Externe şi domnul Radu Florea, Director la Direcţia Consulară. 
In urma dezbaterilor, Comisia pentru politică externă a hotărât, cu unanimitate de voturi, să propună plenului Camerei Deputaţilor, respingerea proiectului de Lege pentru modificarea art.15 alin.(1) din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, întrucât soluţia propusă prin iniţiativa legislativă ar crea discriminări faţă de persoanele care călătoresc plătindu-şi asigurările de sănătate, ar produce un impact bugetar negativ, existând de asemenea şi probleme de corelare legislativă, în sensul că interferează cu alte legi, nefiind legată doar de legislaţia specifică.

In raport cu obiectul şi continutul reglementării, proiectul de Lege face parte din categoria legilor ordinare.
                  Preşedinte,




     Secretar,

               Borbély László


     Tocuţ Dan Laurenţiu

Intocmit: Elena Pop, Consilier parlamentar
